{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":7,"n_cols":6,"rows_kept":7,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Pravilnikom o izmjenama i dopunama pravilnika o strukturi i sadržaju godišnjih i polugodišnjih izvještaja i drugih izvještaja UCITS fonda"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HGK","Na temelju članka 204. stavka 3., članka 205. stavaka 4. i 5., članka 206. stavak 2. i članka 248. stavak 5. Zakona o otvorenim investicijskim fondovima s javnom ponudom (»Narodne novine«, broj 44/16 i 126/19) te članka 19. stavka 6. Zakona o računovodstvu (»Narodne novine« broj 78/15, 134/15, 120/16, 116/18, 42/20 i 47/20), Hrvatska agencija za nadzor financijskih usluga na sjednici Upravnog vijeća održanoj xx.xx.xxxx godine donosi ,\nČlanak 1.","U nastavku iznosimo komentar članica Udruženja investicijskih fondova HGK:\nS obzirom da su valutne strukture investicijskih fondova u RH relativno stabilne, pogotovo u kratkom roku, Udruženje smatra da nema potrebe za dnevnim izvještavanjem.\nDnevno izvještavanje predstavlja administrativno i operativno opterećenje za društva. Predlaže se tjedna dinamika izvještavanja."]
[2,"HGK","Na temelju članka 204. stavka 3., članka 205. stavaka 4. i 5., članka 206. stavak 2. i članka 248. stavak 5. Zakona o otvorenim investicijskim fondovima s javnom ponudom (»Narodne novine«, broj 44/16 i 126/19) te članka 19. stavka 6. Zakona o računovodstvu (»Narodne novine« broj 78/15, 134/15, 120/16, 116/18, 42/20 i 47/20), Hrvatska agencija za nadzor financijskih usluga na sjednici Upravnog vijeća održanoj xx.xx.xxxx godine donosi ,\nČlanak 2.","U nastavku iznosimo komentar članica Udruženja investicijskih fondova HGK:\nVezano na novi stavak 4. moli se potvrda smatra li se kraj sljedećeg radnog dana 23:59 ili neki raniji rok. \nTakođer, Udruženje smatra kako bi bilo dobro ostaviti dulji rok za dostavu izvještaja s obzirom na specifični proces vrednovanja imovine fonda gdje se neto vrijednost imovine fonda za određeni dan utvrđuje tek tijekom sljedećeg radnog dana te postoji mogućnost da, zbog izvanrednih okolnosti, podaci o vrijednosti fonda i valutnoj izloženosti budu dostupni tek kasnije tijekom dana. To je pogotovo izraženo ako se ustraje na elektroničkom potpisivanju izvještaja od strane Uprave. \nStoga se predlaže da rok za dostavu bude drugog radnog dana (t+2) do 10:00."]
[3,"HGK","Na temelju članka 204. stavka 3., članka 205. stavaka 4. i 5., članka 206. stavak 2. i članka 248. stavak 5. Zakona o otvorenim investicijskim fondovima s javnom ponudom (»Narodne novine«, broj 44/16 i 126/19) te članka 19. stavka 6. Zakona o računovodstvu (»Narodne novine« broj 78/15, 134/15, 120/16, 116/18, 42/20 i 47/20), Hrvatska agencija za nadzor financijskih usluga na sjednici Upravnog vijeća održanoj xx.xx.xxxx godine donosi ,\nČlanak 3.","U nastavku iznosimo komentar članica Udruženja investicijskih fondova HGK:\nS obzirom na predloženu dnevnu dinamiku izvještavanja i relativno kratak rok za dostavu, a pogotovo s obzirom da je riječ o operativnom izvješću, Udruženje je mišljenja kako nema potrebe da se izvještaj potpisuje. \nPostojeća tehnička uputa zahtjeva potpis članova Uprave, što dodatno komplicira generiranje izvještaja i produžuje rok u kojem se izvještaj može dostaviti. Potpisivanje izvještaja od strane Uprave predstavlja dodatni administrativni i operativni teret za društva. Predlaže se da se izvještaj dostavlja bez naprednog elektroničkog potpisa.\nKao primjer operativnih izvještaja koji se dostavljaju bez potpisa navodimo dnevni izvještaj o NAV-u od strane depozitne banke te mjesečni izvještaj IFON koji dostavljaju Društva.\nPredlaže se da izvještaj dostavlja osoba zadužena za isti, a da Društva mogu prijaviti koja/koje su to osobe te se njima na certifikatu dodijeli izvještaj."]
[4,"HGK","Na temelju članka 204. stavka 3., članka 205. stavaka 4. i 5., članka 206. stavak 2. i članka 248. stavak 5. Zakona o otvorenim investicijskim fondovima s javnom ponudom (»Narodne novine«, broj 44/16 i 126/19) te članka 19. stavka 6. Zakona o računovodstvu (»Narodne novine« broj 78/15, 134/15, 120/16, 116/18, 42/20 i 47/20), Hrvatska agencija za nadzor financijskih usluga na sjednici Upravnog vijeća održanoj xx.xx.xxxx godine donosi ,\nČlanak 4.","U nastavku iznosimo komentar članica Udruženja investicijskih fondova HGK:\nS obzirom da društva već redovno dostavljaju izvještaj u predefiniranom xls formatu, Udruženje predlaže zadržavanje postojećeg xls fomata izvještavanja.  Dostava izvještaja u drukčijem formatu (npr .xml) zahtijevala bi dorade u IT sustavima koje za neka društva predstavljaju značajne financijske troškove. \nU slučaju izmjene formata izvještavanja, a s obzirom na trenutnu situaciju te značajan angažman društava oko stres testova likvidnosti, predlaže se stupanje na snagu krajem godine, uz određeni prijelazni period za prilagodbu. \nTakođer, Udruženje ističe da u tom slučaju bez detaljnih tehničkih uputa i specifikacija, društva neće moći započeti s doradama IT sustava."]